CELEX: 22022D1115
Language: lt
Date: 1647561600000
Title: EEE jungtinio komiteto sprendimas Nr. 47/2022 2022 m. kovo 18 d. kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2022/1115]

2022 7 7   
               
               
                  LT
               
               
                  Europos Sąjungos oficialusis leidinys
               
               
                  L 182/14
               
            
         EEE JUNGTINIO KOMITETO SPRENDIMASNr. 47/2022
         
         2022 m. kovo 18 d.
         kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2022/1115]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2021 m. birželio 21 d. Komisijos įgyvendinimo reglamentas (ES) 2021/1008, kuriuo dėl brucelioze (Brucella abortus, B. melitensis ir B. suis infekcija) neužkrėstos teritorijos statuso (galvijų populiacijoje) suteikimo Kroatijai ir vienam Portugalijos regionui iš dalies keičiamas Įgyvendinimo reglamento (ES) 2021/620 I priedas, dėl mėlynojo liežuvio viruso (1–24 serologinių tipų) infekcija neužkrėstos teritorijos statuso suteikimo Lietuvai ir tam tikriems Vokietijos, Italijos ir Portugalijos regionams iš dalies keičiamas jo VIII priedas ir dėl infekcine hematopoetine nekroze neužkrėstos teritorijos statuso suteikimo Danijai ir Suomijai iš dalies keičiamas jo XIII priedas (1);
                  
               
                     (2)
                  
                  
                     šis sprendimas, inter alia, susijęs su teisės aktais dėl gyvų gyvūnų, išskyrus žuvis ir akvakultūros gyvūnus. Su minėtais klausimais susiję teisės aktai netaikomi Islandijai, kaip nurodyta EEE susitarimo I priedo I skyriaus įvadinės dalies 2 dalyje;
                  
               
                     (3)
                  
                  
                     šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Susitarimas tarp Europos bendrijos ir Šveicarijos Konfederacijos dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas netaikomas Lichtenšteinui;
                  
               
                     (4)
                  
                  
                     todėl EEE susitarimo I priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedo I skyriaus 1.1 dalies 13r punktas (Komisijos įgyvendinimo reglamentas (ES) 2021/620) papildomas taip:
            „, su pakeitimais, padarytais:
            
                        —
                     
                     
                        
                           32021 R 1008: 2021 m. birželio 21 d. Komisijos įgyvendinimo reglamentu (ES) 2021/1008 (OL L 222, 2021 6 22, p. 12).“
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo reglamento (ES) 2021/1008 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2022 m. kovo 19 d., jei pateikti visi pranešimai pagal EEE susitarimo 103 straipsnio 1 dalį (*).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2022 m. kovo 18 d.
            
               
                  EEE jungtinio komiteto vardu
               
               
                  Pirmininkas
               
               Nicolas VON LINGEN
            
         
         
            (1)  OL L 222, 2021 6 22, p. 12.
         
            (*)  Konstitucinių reikalavimų nenurodyta.